பரிமேலழகர் உரை (இதன்பொருள்) இடன் இல் பருவத்தும் ஒப்புரவிற்கு ஒல்கார்= செல்வம் சுருங்கிய காலத்தும் ஒப்புரவு செய்தற்குத் தளரார்; கடன் அறி காட்சியவர்= தாம் செய்யத் தகுவனவற்றை அறிந்து இயற்கை அறிவுடையார், என்றவாறு. பரிமேலழகர் உரை விளக்கம் பிறவெல்லாம் ஒழியினும், இஃது ஒழியார் என்பதாம். திருக்குறள் 219 (நயனுடையான்) நயனுடையா னல்கூர்ந்தா னாதல் செயுநீர செய்யா தமைகலா வாறு நயன் உடையான் நல்கூர்ந்தான் ஆதல் செயும் நீர செய்யாது அமைகலா ஆறு